pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 อวยพรพี่น้องมุสลิม เนื่องในโอกาสถือศีลอด ต้อนรับเดือนรอมฎอนอันทรงเกียรติ ประจำปีฮิจเราะห์ศักราช 1445 (พ.ศ. 2567)
วันจันทร์ที่ 11 มีนาคม 2567
11/03/2567
มท.1 อวยพรพี่น้องมุสลิม เนื่องในโอกาสถือศีลอด ต้อนรับเดือนรอมฎอนอันทรงเกียรติ ประจําปีฮิจเราะห์ศักราช 1445 (พ.ศ. 2567)
มท.1 อวยพรพี่น้องมุสลิม เนื่องในโอกาสถือศีลอด ต้อนรับเดือนรอมฎอนอันทรงเกียรติ ประจําปีฮิจเราะห์ศักราช 1445 (พ.ศ. 2567)
วันนี้ (11 มี.ค. 67) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เปิดเผยว่า ตามที่จุฬาราชมนตรีได้ประกาศให้พี่น้องชาวไทยมุสลิมทั่วประเทศดูดวงจันทร์ ลงวันที่ 10 มีนาคม 2567 กําหนดวันที่ 1 ของเดือนรอมฎอน ฮ.ศ. 1445 ในวันอาทิตย์ที่ 10 มีนาคม 2567 เวลาหลังดวงอาทิตย์ลับขอบฟ้านั้น ปรากฏว่า ไม่มีผู้เห็นดวงจันทร์ จุฬาราชมนตรีจึงประกาศให้ทราบโดยทั่วกันว่า วันที่ 1 ของเดือนรอมฎอน ฮิจเราะห์ศักราช 1445 ตรงกับวันอังคารที่ 12 มีนาคม พ.ศ. 2567
นายอนุทินฯ กล่าวว่า เนื่องในโอกาสแห่งเดือนรอมฎอนอันประเสริฐ ประจําปีฮิจเราะห์ศักราช 1445 (พ.ศ. 2567) ตนขอส่งความปรารถนาดี และขอแสดงความยินดีต่อพี่น้องมุสลิมทั่วประเทศที่จะได้ปฏิบัติศาสนกิจสําคัญในเดือนอันประเสริฐและสําคัญยิ่งของศาสนาอิสลาม ด้วยการปฏิบัติศาสนกิจเพื่อเพิ่มพูนความภักดีต่อพระผู้อภิบาลของท่านทั้งหลาย โดยยึดถือปฏิบัติตามบทบัญญัติของพระมหาคัมภีร์อัลกุรอาน ด้วยการปฏิบัติศาสนกิจถือศีลอด ศึกษาพระมหาคัมภีร์อัลกุรอาน บริจาคทาน การละหมาดในยามค่ําคืน ตลอดจนการจัดเลี้ยงละศีลอด เป็นต้น เพื่อเพิ่มพูนคุณธรรมและคุณงามความดีถวายแด่องค์พระผู้อภิบาล อันเป็นหนทางที่จะทําให้ท่านทั้งหลายมีความใกล้ชิดพระผู้อภิบาลของท่าน และได้รับผลตอบแทนที่ยิ่งใหญ่ในวันปรโลก
“ในนามรองนายกรัฐมนตรีและรัฐมนตรีว่าการกระทรวงมหาดไทย พร้อมด้วย รัฐมนตรีช่วยว่าการกระทรวงมหาดไทย และผู้บริหารกระทรวงมหาดไทยทุกท่าน ขอส่งความปรารถนาดีมายังท่านจุฬาราชมนตรี และพี่น้องชาวไทยมุสลิมทั่วประเทศ และขอพรดุอาจากพระผู้อภิบาลของท่าน ได้โปรดอํานวยพรอันประเสริฐ ให้ท่านจุฬาราชมนตรี และพี่น้องชาวไทยมุสลิมทุกคน จงประสบแต่ความสุขสวัสดี มีความจําเริญรุ่งเรือง มีสุขภาพกาย และสุขภาพจิตที่เข้มแข็งสมบูรณ์ เพื่อการประกอบศาสนกิจดังกล่าวได้อย่างครบถ้วน สมบูรณ์ สัมฤทธิ์ผลในสิ่งที่พึงปรารถนาทุกประการโดยทั่วกัน เพื่อร่วมกันสร้างสรรค์สังคมไทยให้มีความสันติสุขอย่างยั่งยืนตลอดไป” นายอนุทินฯ กล่าว
รัฐบาลไทย-ข่าวทำเนียบรัฐบาล-​“รัดเกล้า” เผย สนามบินสุวรรณภูมิ ติดอันดับ 7 หรูหราของโลก จากการจัดอันดับ ของ ทราเวล แอนด์ ลีเซอร์ (Travel + Leisure) สื่อนิตยสารชื่อดัง
วันจันทร์ที่ 11 มีนาคม 2567
11/03/2567
​“รัดเกล้า” เผย สนามบินสุวรรณภูมิ ติดอันดับ 7 หรูหราของโลก จากการจัดอันดับ ของ ทราเวล แอนด์ ลีเซอร์ (Travel + Leisure) สื่อนิตยสารชื่อดัง
​“รัดเกล้า” เผย สนามบินสุวรรณภูมิ ติดอันดับ 7 หรูหราของโลก จากการจัดอันดับ ของ ทราเวล แอนด์ ลีเซอร์ (Travel + Leisure) สื่อนิตยสารชื่อดัง
วันนี้ (11 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า สนามบินสุวรรณภูมิ ติดอันดับ 7 หรูหราของโลก จากการจัดอันดับ ของ ทราเวล แอนด์ ลีเซอร์ (Travel + Leisure) สื่อนิตยสาร และออนไลน์ด้านการท่องเที่ยว ที่มีอายุมานานถึง 87 ปี และชื่อดังระดับโลกจากสหรัฐอเมริกา เปิดเผยรายงานว่าผลการจัด 20 อันดับสนามบินนานาชาติหรูหราของโลกปี 2024 หรือ The Report of 20 Best Airport Offering Luxury Experience พบว่า ใน 10 อันดับแรกของสนามบินนานาชาติที่หรูหราสุดของโลกนั้น สนามบินนานาชาติสุวรรณภูมิ ประเทศไทย ติดอันดับที่ 7 ทําคะแนนภาพรวมได้ 55 จากคะแนนเต็ม 100 คะแนน
ทั้งนี้คะแนนในแต่ 4 กฎเกณฑ์การใช้จัดอันดับ พบว่า ด้านห้องบริการพักรับรอง หรือ Lounge ได้ 30 คะแนน ซึ่งเป็นที่น่าสังเกตว่าไม่เพียงสนามบินสุวรรณภูมิของไทยและสนามบินฮีทโธรว์ของอังกฤษที่ได้คะแนนเท่ากัน แต่ยังเป็นคะแนนสูงสุดในการจัดอันดับด้านดังกล่าวในครั้งนี้ด้วย
สําหรับ 10 อันดับแรกของสนามบินนานาชาติหรูหราที่สุดของโลก มีดังนี้ 1.สนามบินดูไบ 83 คะแนน 2.สนามบินฮีทโธรว์ อังกฤษ 82 คะแนน 3.สนามบินโดฮา กาตาร์ 73 คะแนน 4.สนามบินชาร์ล เดอ โกล ฝรั่งเศส 66 คะแนน 5.สนามบินซิดนีย์ ออสเตรเลีย 61 คะแนน 6.สนามบินชางงี สิงคโปร์ 61 คะแนน 7.สนามบินสุวรรณภูมิ ไทย 55 คะแนน 8.สนามบินเช็กแลปก๊อก ฮ่องกง 52 คะแนน 9.สนามบินแฟรงก์เฟิร์ต เยอรมนี 52 คะแนน 10.สนามบินนาริตะ 49 คะแนน
ทั้งนี้ ทราเวล แอนด์ ลีเซอร์ (Travel+Leisure) เปิดเผยว่า การจัดอันดับ 20 อันดับสนามบินนานาชาติหรูหราของโลกปี 2024 ทําการเก็บและวิเคราะห์ข้อมูลจากสนามบินนานาชาติจํานวนกว่า 1,800 แห่งทั่วโลก ก่อนที่จะคัดกรองเข้าเกณฑ์การจัดอันดับมาเหลือเพียง 69 แห่งทั่วโลก
รองโฆษกรัดเกล้าฯ​ กล่าวว่า สําหรับ สนามบินสุวรรณภูมิ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกาศตั้งเป้าให้ไทยเป็นที่ 1 ของภูมิภาค โดยระบุวิสัยทัศน์ในการพัฒนาอุตสาหกรรม 8 ด้าน และ 1 ใน นั้น คือ ให้ไทยเป็นศูนย์กลางการบิน (Aviation Hub) โดยนายกรัฐมนตรี ได้แถลงถึงแผนพัฒนาการเป็นศูนย์กลางการบินของภูมิภาคเมื่อวันที่ 1 มีนาคม 2567 ที่ผ่านมา พร้อมส่งเสริมการพัฒนาอุตสาหกรรมการบินของไทย ที่มีศักยภาพการให้บริการของสนามบินหลากหลายแห่งในเมืองรอง ผ่านการจัดงาน “AIR-MAZING THAILAND : THE AMAZING AIRLINE FAM TRIP” ระหว่างวันที่ 2-5 เม.ย. 2567 เพื่อสํารวจศักยภาพและความพร้อมของ “สนามบินนานาชาติ” เพื่อรองรับจํานวน และอํานวยความสะดวกการขนส่งนักท่องเที่ยวไปยังทุกพื้นที่
รัฐบาลไทย-ข่าวทำเนียบรัฐบาล-“เกณิกา”เผย กรมประมงชูผลงานขับเคลื่อน 9 นโยบาย ตามแนวทาง “รมว.ธรรมนัส”ตั้งเป้ารายได้เพิ่มขึ้น 3 เท่า ภายใน 4 ปี ฟื้นประมงไทยให้กลับมาเป็นจ้าวสมุทร
วันจันทร์ที่ 11 มีนาคม 2567
11/03/2567
“เกณิกา”เผย กรมประมงชูผลงานขับเคลื่อน 9 นโยบาย ตามแนวทาง “รมว.ธรรมนัส”ตั้งเป้ารายได้เพิ่มขึ้น 3 เท่า ภายใน 4 ปี ฟื้นประมงไทยให้กลับมาเป็นจ้าวสมุทร
“เกณิกา”เผย กรมประมงชูผลงานขับเคลื่อน 9 นโยบาย ตามแนวทาง “รมว.ธรรมนัส” ตั้งเป้ารายได้เพิ่มขึ้น 3 เท่า ภายใน 4 ปี ฟื้นประมงไทยให้กลับมาเป็นจ้าวสมุทร
วันที่ 11 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า กระทรวงเกษตรและสหกรณ์ โดย รัฐมนตรี ร.อ.ธรรมนัส พรหมเผ่า ได้มีการแถลงถึงผลงานของกรมประมงในการขับเคลื่อน 9 นโยบายสําคัญจะเป็นผลสําเร็จ อาทิ 1.จัดตั้งศูนย์บริการประชาชน สนับสนุนการทํางานของศูนย์บริการเกษตรพิรุณราช และขับเคลื่อนดําเนินงานโครงการศูนย์เรียนรู้การเพิ่มประสิทธิภาพการผลิตสินค้า
2.ขับเคลื่อนภารกิจ ยกระดับ MR. สินค้าเกษตรด้านประมง พร้อมดําเนินการแก้ไขปัญหาราคาสินค้าสัตว์น้ําตกต่ําอย่างต่อเนื่อง
3.ป้องกัน แก้ไข ฟื้นฟู รับมือภัยแล้ง ภัยพิบัติธรรมชาติ โดยประชาสัมพันธ์แจ้งเตือนเกษตรกรผู้เพาะเลี้ยงสัตว์น้ํา
4.ปราบปรามการลักลอบนําเข้าสินค้าประมงผิดกฎหมาย โดยบูรณาการทํางานร่วมกับทีมเฉพาะกิจพญานาคราช
5.ผลักดันสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง
6.ส่งเสริมเกษตรกร สถาบันเกษตรกรเป็นผู้ให้บริการทางการเกษตรครบวงจร สนับสนุนโครงการสร้างความเข้มแข็งองค์กรชุมชนประมงท้องถิ่น
7.ทําการเกษตรที่ใส่ใจสิ่งแวดล้อม พัฒนาสินค้าประมงที่ผลิตภายใต้โมเดลเศรษฐกิจ BCG
8.สร้างระบบประกันภัย เกษตรกรไทย สุขใจถ้วนหน้า ผ่านการดําเนินโครงการต่าง ๆ เพื่อบรรเทาความเดือดร้อน ให้กับพี่น้องเกษตรกรและชาวประมง
9.บริการทางการเกษตรที่ใช่ เลือกใช้ให้เหมาะสม ด้วยการสนับสนุนโครงการสร้างความเข้มแข็งกลุ่มการผลิตด้านประมง
น.ส.เกณิกา กล่าวต่อว่า รัฐบาลโดยการนําของ นายกรัฐมนตรี เศรษฐา ทวีสิน ให้ความสําคัญกับการประมง เพราะถือเป็นแหล่งสร้างรายได้สําคัญในระบบเศรษฐกิจของประเทศไทย ทั้งการผลิตเพื่อบริโภคภายในประเทศและส่งออกไปยังต่างประเทศ เช่นเดียวกะบกระทรวงเกษตรและสหกรณ์ที่ตั้งเป้าหมายที่กําหนดไว้และเป็นไปตามนโยบายของรัฐบาลด้านการเกษตรที่ต้องการช่วยเหลือและแก้ไขปัญหาปากท้องของพี่น้องเกษตรกรให้มีความกินดีอยู่ดี มีรายได้เพิ่มขึ้น 3 เท่า ภายในระยะเวลา 4 ปี
ทั้งนี้ ร.อ.ธรรมนัส ได้เน้นน้ํามาตลอดว่า นโยบายสําคัญต่างๆ ต้องขับเคลื่อนให้เกิดประโยชน์สูงสุดกับพี่น้องชาวประมงทั่วประเทศ โดยเรายังคงเดินหน้าเร่งปราบปรามการลักลอบนําเข้าสินค้าประมงผิดกฎหมายอย่างจริงจังและต่อเนื่อง เพื่อแก้ปัญหาสินค้าประมงตกต่ํา ล้นตลาด รวมทั้ง ต้องหามาตรการในการลดต้นทุนเพื่อช่วยเหลือพี่น้องชาวประมง เพื่อให้ชาวประมงได้มีชีวิตและความเป็นอยู่ที่ดีขึ้น ตลอดจน มุ่งเป้าขับเคลื่อนเพื่อให้ประมงไทยกลับมาเป็นจ้าวสมุทรอีกครั้ง
รัฐบาลไทย-ข่าวทำเนียบรัฐบาล-"อนุกูล" ปลัด พม. ลงนาม MOU ม.อุบลฯ - ม.ราชภัฏอุบลฯ  สร้างงานวิจัย - นวัตกรรม ยกระดับการทำงานช่วยกลุ่มเปราะบางในพื้นที่
วันจันทร์ที่ 11 มีนาคม 2567
"อนุกูล" ปลัด พม. ลงนาม MOU ม.อุบลฯ - ม.ราชภัฏอุบลฯ  สร้างงานวิจัย - นวัตกรรม ยกระดับการทํางานช่วยกลุ่มเปราะบางในพื้นที่
"อนุกูล" ปลัด พม. ลงนาม MOU ม.อุบลฯ - ม.ราชภัฏอุบลฯ  สร้างงานวิจัย - นวัตกรรม ยกระดับการทํางานช่วยกลุ่มเปราะบางในพื้นที่
เมื่อวันที่ 9 มีนาคม 2567 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงนามในบันทึกความเข้าใจทางวิชาการด้านสหกิจศึกษาและการจัดการศึกษาเชิงบูรณาการกับการทํางาน ระหว่างกระทรวงการพัฒนาสังคมและความมั่นคงของมนุษย์ และมหาวิทยาลัยอุบลราชธานี (มอบ.) และระหว่าง กระทรวงการพัฒนาสังคมและความมั่นคงของมนุษย์ และมหาวิทยาลัยราชภัฏอุบลราชธานี (มรภ.อบ.) โดยมี ผศ.ดร.ชุตินันท์ ประสิทธิ์ภูริปรีชา อธิการบดีมหาวิทยาลัยอุบลราชธานี และรศ.ธรรมรักษ์ ละอองนวล อธิการบดีมหาวิทยาลัยราชภัฏอุบลราชธานี ร่วมลงนาม ณ ห้องประชุมปทุมวรราช ชั้น 4 ศาลากลางจังหวัดอุบลราชธานี อําเภอเมือง จังหวัดอุบลราชธานี
นายอนุกูล กล่าวว่า ปัจจุบันสถานการณ์ทางสังคมที่มีการเปลี่ยนแปลง และความท้าทายต่อบทบาทและภารกิจของกระทรวง พม. อาทิ การเปลี่ยนแปลงของโครงสร้างประชากร วิกฤตเด็กเกิดน้อย ในขณะที่สัดส่วนผู้สูงอายุมีแนวโน้มเพิ่มมากขึ้น ตลอดจนวัยแรงงานมีแนวโน้มลดลงอย่างต่อเนื่อง กระทรวง พม. จําเป็นต้องยกระดับการทํางานเพื่อรับมือกับการเปลี่ยนแปลง โดยให้ความสําคัญกับการบูรณาการร่วมกับภาคีเครือข่าย เพื่อขับเคลื่อนภารกิจด้านสังคมให้บรรลุผลสําเร็จตามเป้าหมาย และเพื่อประโยชน์สูงสุดของประชาชนในกลุ่มเป้าหมายที่หลากหลาย อาทิ เด็กและเยาวชน ผู้สูงอายุ สตรี ครอบครัว คนพิการ และกลุ่มเปราะบาง
นายอนุกูล กล่าวต่อไปว่า กระทรวง พม. เห็นถึงโอกาสการเป็นหุ้นส่วนร่วมกับมหาวิทยาลัยอุบลราชธานี และมหาวิทยาลัยราชภัฏอุบลราชธานี ด้านสหกิจศึกษาและการจัดการศึกษาเชิงบูรณาการกับการทํางานในครั้งนี้ และได้กําหนดเป้าหมายร่วมกัน 4 ประเด็นสําคัญ ประกอบด้วย 1. ร่วมกันพัฒนาคุณภาพของนักศึกษาระดับอุดมศึกษา 2. ร่วมกันส่งเสริม และผลิตผลงานวิชาการในรูปแบบต่าง ๆ 3. ร่วมกันในการศึกษา ค้นหา วิจัยการสร้างนวัตกรรมทางสังคมตามบริบทของพื้นที่ และ 4. ร่วมกันสร้างการสื่อสารทางสังคม และแลกเปลี่ยนองค์ความรู้ ประสบการณ์ด้านวิชาการเกี่ยวกับการพัฒนาสังคมและความมั่นคงของมนุษย์ ให้สอดคล้องกับพื้นที่และกลุ่มเป้าหมาย
นายอนุกูล กล่าวเพิ่มเติมว่า การผนึกกําลังความร่วมมือครั้งนี้ จะเป็นการส่งเสริมให้นักศึกษา ได้มีโอกาสเรียนรู้จากประสบการณ์การปฏิบัติงานจริง การสร้าง Mindset ให้ตระหนักถึงการมีส่วนร่วมในการดูแลคนกลุ่มเปราะบาง การเสียสละเพื่อชุมชนและสังคม ตลอดจนพัฒนาให้นักศึกษามีจิตสาธารณะที่ไม่สามารถหาได้จากในชั้นเรียน นําไปสู่การพัฒนาตนเองให้ปรับตัวเข้ากับสภาพแวดล้อมต่าง ๆ ได้อย่างเหมาะสม ตลอดจนการสร้างความร่วมมือทางวิชาการ ซึ่งมหาวิทยาลัยมีความเชี่ยวชาญทั้งด้านองค์ความรู้ ทฤษฎี ตลอดจนงานวิจัยต่าง ๆ ที่สามารถเติมเต็มให้กับบุคลากรของกระทรวง พม. เพื่อนําไปปรับประยุกต์ในการให้บริการ และเกิดประโยชน์สูงสุดต่อกลุ่มเป้าหมาย โดยเฉพาะกลุ่มเปราะบางในพื้นที่
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #mou
รัฐบาลไทย-ข่าวทำเนียบรัฐบาล-บสย. จัดกิจกรรมเฉลิมพระเกียรติมหามงคล เฉลิมพระชนมพรรษา 72 พรรษา เปิดโครงการ “บสย. ร่วมใจ ทำดี เพื่อสังคม” ครั้งที่ 1 มอบวีลแชร์ ฝีมือคนพิการ มูลนิธิคนพิการไทย
วันจันทร์ที่ 11 มีนาคม 2567
11/03/2567
บสย. จัดกิจกรรมเฉลิมพระเกียรติมหามงคล เฉลิมพระชนมพรรษา 72 พรรษา เปิดโครงการ “บสย. ร่วมใจ ทําดี เพื่อสังคม” ครั้งที่ 1 มอบวีลแชร์ ฝีมือคนพิการ มูลนิธิคนพิการไทย
บสย. จัดกิจกรรมเฉลิมพระเกียรติเนื่องในโอกาสมหามงคลเฉลิมพระชนมพรรษา 72 พรรษาพระบาทสมเด็จพระเจ้าอยู่หัว 28 กรกฎาคม 2567 “บสย. ร่วมใจ ทําดี เพื่อสังคม” ครั้งที่ 1 มอบวีลแชร์ ฝีมือคนพิการ มูลนิธิคนพิการไทย
บรรษัทประกันสินเชื่ออุตสาหกรรมขนาดย่อม (บสย.) จัดกิจกรรมเฉลิมพระเกียรติเนื่องในโอกาสมหามงคลเฉลิมพระชนมพรรษา 72 พรรษาพระบาทสมเด็จพระเจ้าอยู่หัว 28 กรกฎาคม 2567 “บสย. ร่วมใจ ทําดี เพื่อสังคม” ครั้งที่ 1 มอบวีลแชร์ ฝีมือคนพิการ มูลนิธิคนพิการไทย พร้อมเยี่ยมชมโรงงานไทยวีล ศูนย์ประกอบวีลแชร์โดยฝีมือคนพิการ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า เนื่องในโอกาสที่พระบาทสมเด็จพระเจ้าอยู่หัวทรงเจริญพระชนมพรรษา 6 รอบ หรือ 72 พรรษา ในวันที่ 28 กรกฎาคม 2567 บสย. ได้จัดกิจกรรม “บสย. ร่วมใจ ทําดี เพื่อสังคม” เพื่อแสดงความจงรักภักดีและสํานึกในพระมหากรุณาธิคุณ รวมถึงการเสริมสร้างบรรยากาศและพฤติกรรมที่ดีตามคู่มือจริยธรรมจรรยาบรรณและพฤติกรรมที่ดีสู่การเป็นองค์กรส่งเสริมคุณธรรม และช่วยเหลือสังคมและชุมชน ทั้งในระดับคณะกรรมการ ผู้บริหาร และพนักงานอย่างสม่ําเสมอตลอดทั้งปี ตามแผนปฏิบัติการด้าน CG และด้าน CSR ปี 2567
กิจกรรม บสย. ร่วมใจ ทําดีเพื่อสังคม ครั้งที่ 1 บสย. สนับสนุนโอกาสการสร้างงาน และสร้างอาชีพตามความเหมาะสมของกลุ่มคนพิการ มอบวีลแชร์ ฝีมือการผลิตโดยคนพิการ แก่ มูลนิธิคนพิการไทย เพื่อส่งต่อให้กับผู้พิการ และผู้สูงอายุ โดยมี นายศุภชีพ ดิษเทศ ประธานมูลนิธิคนพิการไทย เป็นผู้รับมอบ เพื่อส่งมอบให้กับผู้สูงอายุและคนพิการ รวมทั้งกลุ่มเป้าหมายที่ต้องการใช้รถเข็นต่อไป พร้อมทั้งเยี่ยมชมโรงงานผลิตวีลแชร์ที่ส่งเสริมอาชีพให้แก่คนพิการ โดยการผลิตวีลแชร์มาจากฝีมือคนพิการเพื่อคนพิการ ณ มูลนิธิคนพิการไทย เมื่อวันที่ 11 มีนาคม 2567
ทั้งนี้ สามารถร่วมบริจาคเงินสนับสนุนวีลแชร์และสามล้อโยกให้คนพิการ และผู้สูงอายุทั่วประเทศ ผ่านบัญชี มูลนิธิคนพิการไทย บัญชีออมทรัพย์ เลขที่ 207-406850-9 ธนาคารกรุงเทพ สาขาห้าแยกปากเกร็ด การบริจาคสามารถนําไปลดหย่อนภาษีได้ สอบถามข้อมูลเพิ่มเติมที่มูลนิธิฯ 0 2582 0897-8
รัฐบาลไทย-ข่าวทำเนียบรัฐบาล-กรมทางหลวงชนบท แจ้งปิดทางกลับรถใต้สะพานข้ามคลองพระอุดม ถนนชัยพฤกษ์ ระหว่างวันที่ 15 มีนาคม - 10 เมษายน 2567 ตลอด 24 ชั่วโมง
วันจันทร์ที่ 11 มีนาคม 2567
กรมทางหลวงชนบท แจ้งปิดทางกลับรถใต้สะพานข้ามคลองพระอุดม ถนนชัยพฤกษ์ ระหว่างวันที่ 15 มีนาคม - 10 เมษายน 2567 ตลอด 24 ชั่วโมง
....
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน แจ้งปิดทางกลับรถใต้สะพานข้ามคลองพระอุดม ถนนชัยพฤกษ์ จังหวัดนนทบุรี บริเวณ กม. ที่ 0+275 (ฝั่งซอยทางเข้าถนนหอการค้าไทย) และบริเวณ กม. ที่ 1+275 (ฝั่งวัดท้องคุ้ง) เพื่อก่อสร้างปรับปรุงผิวจราจรทางกลับรถใต้สะพานข้ามคลองพระอุดม ระยะทาง 6.892 กิโลเมตร ตั้งแต่วันที่ 15 มีนาคม - 10 เมษายน 2567 ตลอด 24 ชั่วโมง ประชาชนสามารถใช้ทางกลับรถใต้สะพานพระราม 4 และทางกลับรถใต้ทางแยกต่างระดับถนนชัยพฤกษ์ตัดกับถนนราชพฤกษ์ทดแทนบริเวณดังกล่าว
ทช. ขอความร่วมมือผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือน ป้ายแนะนํา อย่างเคร่งครัด เพื่อความสะดวกปลอดภัยในการเดินทาง และขออภัยในความไม่สะดวกมา ณ โอกาสนี้ ทั้งนี้ ประชาชนสามารถสอบถามรายละเอียดเพิ่มเติมได้ที่ สํานักก่อสร้างสะพาน โทร. 0 2551 5533 สํานักงานควบคุมโครงการ โทร. 0 2103 1326 - 7 หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-นายกฯ พบหารือ Bernard Arnault Chairman and CEO of LVMH Group และJean-Marc Duplaix, Deputy CEO บริษัท Kering สองผู้นำด้านแฟชั่นระดับโลก
วันจันทร์ที่ 11 มีนาคม 2567
นายกฯ พบหารือ Bernard Arnault Chairman and CEO of LVMH Group และJean-Marc Duplaix, Deputy CEO บริษัท Kering สองผู้นําด้านแฟชั่นระดับโลก
นายกฯ พบหารือ Bernard Arnault Chairman and CEO of LVMH Group และJean-Marc Duplaix, Deputy CEO บริษัท Kering สองผู้นําด้านแฟชั่นระดับโลก
วันนี้ (11 มีนาคม 2567) เวลา 09.00 น. (เวลาท้องถิ่นกรุงปารีส) ณ ร้าน Dior สาขา Avenue Montaigne สถานที่ก่อตั้งห้องเสื้อ Christian Dior เมื่อปี 2849 (ค.ศ. 1946) นาย Bernard Arnault, Chairman and CEO of LVMH Group ซึ่งเป็นบุคคลสําคัญของโลกในภาคอุตสาหกรรมแฟชั่นและสินค้า Luxury พบหารือกับนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
โดยนายกฯ เน้นย้ําว่าประเทศไทยเปิดแล้วสําหรับการลงทุน และเดินหน้าเพื่อเป็นศูนย์กลางอุตสาหกรรมระดับโลก ขับเคลื่อนเศรษฐกิจไปสู่การเติบโตที่สูงขึ้นและความยั่งยืนในภาคส่วนสําคัญต่างๆ รัฐบาลให้ความสําคัญกับการสร้างความสามารถในการแข่งขันระดับโลก สร้าง soft power เศรษฐกิจสร้างสรรค์ ซึ่งไทยมีความภาคภูมิใจในมรดกทางงานฝีมืออันยาวนาน เช่น ผ้าไหมไทยและเครื่องประดับที่มีชื่อเสียงไปทั่วโลกทั้งความเป็นเอกลักษณ์เฉพาะตัว และมีเทคนิคที่ซับซ้อน
นายกฯ เชื่อมั่นว่า งานฝีมืออันเป็นเอกลักษณ์และภูมิปัญญาท้องถิ่นโบราณนี้จะเป็นประโยชน์ร่วมกันของทั้งสองฝ่าย จึงอยากจะเชิญชวนกลุ่ม LVMH ร่วมกับประเทศไทยใช้เทคโนโลยีที่ทันสมัยมาเสริมสร้างเทคนิคและพัฒนาผ้าไทยให้ตอบสนองต่อความต้องการของตลาดต่างประเทศได้ดียิ่งขึ้น โดยไทยพร้อมต้อนรับนักออกแบบและทีมงานสร้างสรรค์จาก LVMH เพื่อหารือเกี่ยวกับความร่วมมือที่เป็นไปได้กับหน่วยงานไทยที่เกี่ยวข้องต่อไป
ต่อจากนั้น เวลา 10.00 น. (เวลาท้องถิ่นกรุงปารีส) ณ ห้อง Chaillot ชั้น 1 โรงแรม PrincedeGalles นาย Jean-Marc Duplaix, Deputy CEO บริษัท Kering ซึ่งเป็นบริษัทประกอบธุรกิจสินค้าประเภทแฟชั่นและสินค้าLuxury รายใหญ่อันดับ 4 ของโลก เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยได้หารือกันในประเด็นเพื่อขยายความร่วมมือ
นายกรัฐมนตรีกล่าวว่า บริษัทได้รับความนิยมอย่างมากในประเทศไทย เช่น Gucci และ Bottega ถือได้ว่ามียอดขายอันดับต้น ๆ ในไทย โดยนายกฯ กล่าวว่าปีหน้าจะ เป็นปียิ่งใหญ่ของการท่องเที่ยวไทย หากบริษัทพิจารณาเปิดสาขาเพิ่ม จะเป็นโอกาสอย่างมากสําหรับลูกค้าคนไทยและนักท่องเที่ยวต่างชาติ
บริษัทฯ รับทราบด้วยความยินดี และกล่าวชื่นชมว่า ลูกค้าชาวไทยเป็นลูกค้าคุณภาพ และขอบคุณที่ไทยให้ความสนใจ ทั้งนี้ บริษัทฯ มีความสนใจร่วมมือกับไทยในเรื่องการเพิ่มปริมาณสินค้าที่ส่งขายในประเทศไทย และธุรกิจ Luxury Cruise
นอกจากนี้ นายกฯ กล่าวว่า รัฐบาลมุ่งส่งเสริมให้ไทยเป็นศูนย์กลางอุตสาหกรรมระดับโลก ขับเคลื่อนเศรษฐกิจประเทศสู่การเติบโตที่สูงขึ้นและความยั่งยืนในภาคส่วนสําคัญต่าง ๆ พร้อมกับเสริมสร้างขีดความสามารถในการแข่งขัน เร่งสร้างเศรษฐกิจสร้างสรรค์ ซึ่งนายกฯ ได้กล่าวเชิญชวนบริษัท Kering ร่วมมือกับไทย เปิด Regional Office ที่ประเทศไทย โดยรัฐบาลไทยจะแก้ไขประเด็นอุปสรรคทางการค้า เช่น มาตรการภาษี สินค้าละเมิดลิขสิทธิ์ และการอํานวยความสะดวกในการดําเนินธุรกิจ (Ease of doing business)
รัฐบาลไทย-ข่าวทำเนียบรัฐบาล-“ศุภมาส” เชื่อม บพค.- มหาวิทยาลัยราชภัฏ 38 แห่งทั่วประเทศไทย ร่วมพัฒนาทักษะเดิม เพิ่มทักษะใหม่ให้นักศึกษา สร้างกำลังคนสู่อุตสาหกรรมสร้างสรรค์
วันจันทร์ที่ 11 มีนาคม 2567
“ศุภมาส” เชื่อม บพค.- มหาวิทยาลัยราชภัฏ 38 แห่งทั่วประเทศไทย ร่วมพัฒนาทักษะเดิม เพิ่มทักษะใหม่ให้นักศึกษา สร้างกําลังคนสู่อุตสาหกรรมสร้างสรรค์
.....
“ศุภมาส” เชื่อม บพค.- มหาวิทยาลัยราชภัฏ 38 แห่งทั่วประเทศไทย ร่วมพัฒนาทักษะเดิม เพิ่มทักษะใหม่ให้นักศึกษา สร้างกําลังคนสู่อุตสาหกรรมสร้างสรรค์
เมื่อวันที่ 8 มี.ค.67 นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) บรรยายพิเศษในหัวข้อ แนวทางในการดําเนินงานร่วมกันของกระทรวงการอุดมศึกษา วิทยาศาสตร์ วิจัยและนวัตกรรม และมหาวิทยาลัยราชภัฏ ในการประชุมอธิการบดีมหาวิทยาลัยราชภัฏ (ทปอ.มรภ.) ครั้งที่ 2/2567 พร้อมมอบป้ายสัญลักษณ์ เครือข่าย U-LIVE by MHESI ตามนโยบาย อว. ในการจัดตั้งศูนย์ Student Wellness Club เพื่อแนะแนวการเรียน อาชีพ และดูแลสุขภาพจิตนักศึกษาทุกคนในทุกมหาวิทยาลัย และร่วมเป็นสักขีพยานในพิธีลงนามบันทึกข้อตกลงความร่วมมือ (MOU) การพัฒนาทักษะเดิม เพิ่มทักษะใหม่ (Re-skill/Up-skill/New-skill) เพื่อสร้างกําลังคนสู่อุตสาหกรรมสร้างสรรค์ ระหว่าง หน่วยบริหารและจัดการทุนด้านการพัฒนากําลังคน และทุนด้านการพัฒนาสถาบันอุดมศึกษา การวิจัยและการสร้างนวัตกรรม (บพค.) กับมหาวิทยาลัยราชภัฏ 38 แห่ง ลงนามโดย ศ.ดร.สมปอง คล้ายหนองสรวง ผู้อํานวยการ บพค. และ รศ. มาลิณี จุโฑปะมา ประธานที่ประชุมอธิการบดีมหาวิทยาลัยราชภัฏ (ทปอ.มรภ.) โดยมีอธิการบดีมหาวิทยาลัยราชภัฏทั้ง 38 แห่ง คณาจารย์ และเจ้าหน้าที่เข้าร่วม ณ ห้องประชุมพิกุล อาคารเฉลิมพระเกียรติ มหาวิทยาลัยราชภัฏธนบุรี อําเภอบางพลี จังหวัดสมุทรปราการ
น.ส.ศุภมาส กล่าวว่า ภารกิจของมหาวิทยาลัยราชภัฏเป็นมหาวิทยาลัยที่สําคัญที่สุดในการผลิตครู ซึ่งนิสิตนักศึกษาจะเป็นอย่างไรขึ้นอยู่กับครูผู้สอน สิ่งสําคัญ คือ การผลิตบัณฑิตให้มีอัตลักษณ์และคุณลักษณะที่พึงประสงค์ ตอบโจทย์ความต้องการของตลาด อว.เข้าใจและตระหนักถึงความสําคัญของนิสิตนักศึกษา จึงมีนโยบายในการลดภาระต่าง ๆ ทั้งค่าใช้จ่ายและระยะเวลาที่ใช้ในการเรียนของนิสิตนักศึกษา พร้อมสนับสนุนอย่างเต็มกําลังเพื่อให้มหาวิทยาลัยราชภัฏมีความเข้มแข็งขึ้น
“อว. มีหลายเรื่องสําคัญที่กําลังขับเคลื่อนละสนับสนุนให้ทางมหาวิทยาลัยผลักดัน อาทิ เรื่อง ระบบคลังหน่วยกิตแห่งชาติ (Credit Bank) ที่เป็นระบบทะเบียนสะสมหน่วยกิตและกลไกในการเทียบโอนความรู้หรือสมรรถนะที่ได้จากการศึกษาในระบบ เพื่อสนับสนุนการเรียนรู้ตลอดชีวิต การเรียนข้ามสถาบัน ข้ามคณะ การจัดทําหลักสูตรการเรียนการสอน โดยใช้ผลวิเคราะห์แผนที่ทักษะ (Skill Mapping) การพัฒนากําลังคนทักษะสูงให้ตรงต่อความต้องการของประเทศ ซึ่งมีพันธกิจสอดคล้องตามนโยบายการพัฒนาทักษะแรงงานของคนไทยให้สูงขึ้น เพื่อเพิ่มขีดความสามารถการแข่งขันของประเทศให้เทียบเท่าระดับสากลได้ รวมถึงการพัฒนาทักษะเดิม เพิ่มทักษะใหม่ ที่เป็นความร่วมมือระหว่าง บพค. และมหาวิทยาลัยราชภัฏ 38 แห่ง ซึ่งจําเป็นต่อการพัฒนาอุตสาหกรรมเศรษฐกิจสร้างสรรค์ผ่านการขับเคลื่อนในระบบอุดมศึกษาของเครือข่ายมหาวิทยาลัยราชภัฏ ทั้งหมดนี้ สามารถการันตีได้ว่าเด็กที่จบไปจะเป็นแรงงานที่มีคุณภาพ มีฝีมือ มีความรู้และความสามารถ” นางสาวศุภมาส กล่าว
นอกจากนั้น ภายในงานดังกล่าว รมว.อว. ได้มอบป้ายสัญลักษณ์ การดําเนินโครงการ U-Live by MHESI ภายใต้แนวคิด เรียนดี มีความสุข มีรายได้ ที่ อว. สนับสนุนเครือข่ายแนะแนวการศึกษาและอาชีพให้คําปรึกษาและดูแลสุขภาพจิตของนิสิตนักศึกษา
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-โฆษกมหาดไทยเตือนอย่าหลงเชื่อข้อมูลเท็จกำหนดสอบบรรจุข้าราชการท้องถิ่น เผยกระบวนการสอบข้อเท็จจริงการทุจริตยังไม่เสร็จสิ้น ยังไม่มีการลงนามกับมหาวิทยาลัยผู้จัดสอบ ย้ำ! ขอให้รอประกาศ
วันอาทิตย์ที่ 10 มีนาคม 2567
10/03/2567
โฆษกมหาดไทยเตือนอย่าหลงเชื่อข้อมูลเท็จกําหนดสอบบรรจุข้าราชการท้องถิ่น เผยกระบวนการสอบข้อเท็จจริงการทุจริตยังไม่เสร็จสิ้น ยังไม่มีการลงนามกับมหาวิทยาลัยผู้จัดสอบ ย้ํา! ขอให้รอประกาศ
โฆษกมหาดไทยเตือนอย่าหลงเชื่อข้อมูลเท็จกําหนดสอบบรรจุข้าราชการท้องถิ่น เผยกระบวนการสอบข้อเท็จจริงการทุจริตยังไม่เสร็จสิ้น ยังไม่มีการลงนามกับมหาวิทยาลัยผู้จัดสอบ ย้ํา! ขอให้รอประกาศทางการจาก สถ.อีกครั้ง
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า เนื่องจากขณะนี้ได้มีการแชร์ข้อมูลกําหนดการเปิดสอบบรรจุข้าราชการองค์กรปกครองส่วนท้องถิ่นในสื่อสังคมออนไลน์ ขอแจ้งให้ประชาชนทราบว่าข้อมูลที่มีการเผยแพร่ขณะนี้ไม่เป็นความจริง ขออย่าหลงเชื่อ ให้รอติดตามการประกาศที่เป็นทางการจากกรมส่งเสริมการปกครองส่วนท้องถิ่น (สถ.) กระทรวงมหาดไทยอีกครั้ง
“เนื่องจากได้มีประชาชนยื่นข้อร้องเรียนว่าได้มีการทุจริต เรียกรับผลประโยชน์จากกระบวนการสอบท้องถิ่น กระทรวงมหาดไทยจึงได้ตั้งคณะกรรมการขึ้นมาสอบข้อเท็จจริง ซึ่งขณะนี้กระบวนการดังกล่าวยังไม่เสร็จสิ้น ทําให้ สถ. ซึ่งเป็นหน่วยงานที่ดูแลการสอบยังไม่ได้ลงนามสัญญากับมหาวิทยาลัยที่เป็นมหาวิทยาลัยที่ชนะการคัดเลือกให้เป็นผู้จัดสอบในปีนี้ ซึ่งเมื่อยังไม่มีการลงนามในสัญญา กําหนดการเปิดสอบต่างๆ จึงยังไม่ได้มีการกําหนดที่แน่นอน ข้อมูลที่การเผยแพร่ในสื่อสังคมออนไลน์ขณะนี้ จึงไม่เป็นความจริง ขอให้ติดตามการประกาศอย่างเป็นทางการจาก สถ. กระทรวงมหาดไทยอีกครั้ง” น.ส.ไตรศุลี กล่าว
โฆษกกระทรวงมหาดไทย กล่าวว่า ก่อนหน้านี้ นายอนุทิน ชาญวีรกูล รองนายกรัฐมนตรี และ รมว.มหาดไทย ได้ให้นโยบายกับทุกหน่วยงานที่เกี่ยวข้องกับจัดสอบคัดเลือกบุคลากร เข้ารับราชการในองค์การปกครองส่วนท้องถิ่น ว่าจะต้องปลอดการทุจริต โดยให้กระทรวงมหาดไทยจะร่วมกับคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) สํานักงานป้องกันและปราบปรามการฟอกเงิน (ปปง.) วางแนวทางป้องกันการทุจริต และการตรวจสอบที่เข้มงวด
โดยหากพบว่ามีการทุจริตเกิดขึ้น ผู้เกี่ยวข้องทุกขั้นตอนต้องร่วมกันรับผิดชอบตามกฎหมายทั้งทางแพ่ง อาญา และโทษวินัย ตั้งแต่ผู้ดําเนินการให้มีการสอบอย่าง สถ. มหาวิทยาลัยผู้รับจ้างจัดการสอบ ผู้เข้าสอบ ผู้เรียกรับเงิน ทั้งนี้ เพื่อเป็นการสร้างความเชื่อมั่นว่า จะได้ข้าราชการท้องถิ่นที่มีความรู้ ความสามารถ เข้ามาทํางานรับใช้ประชาชน เนื่องจากองค์กรปกครองส่วนท้องถิ่นเป็นหน่วยงานที่ใกล้ชิดประชาชนในพื้นที่อย่างมาก จําเป็นต้องได้บุคลากรที่มีความรู้ความสามารถเข้ามาทํางาน ปราศจากการทุจริต
รัฐบาลไทย-ข่าวทำเนียบรัฐบาล-ปลัด สธ. มอบหมายผู้ตรวจฯ ขับเคลื่อนนโยบายกระทรวงฯ 13 ประเด็น พร้อมแบ่งรองปลัดฯ กำกับติดตาม
วันจันทร์ที่ 11 มีนาคม 2567
ปลัด สธ. มอบหมายผู้ตรวจฯ ขับเคลื่อนนโยบายกระทรวงฯ 13 ประเด็น พร้อมแบ่งรองปลัดฯ กํากับติดตาม
ปลัดกระทรวงสาธารณสุข มอบหมายผู้ตรวจราชการกระทรวง 13 เขตสุขภาพ เป็นประธานคณะอนุกรรมการฯ รับผิดชอบการขับเคลื่อนงานตามนโยบายกระทรวงสาธารณสุขทั้ง 13 ประเด็น พร้อมมอบรองปลัดกระทรวงสาธารณสุข กํากับ ติดตามงานแต่ละคลัสเตอร์
วันนี้ (11 มีนาคม 2567) ที่สํานักงานปลัดกระทรวงสาธารณสุข จังหวัดนนทบุรี นพ.โอภาส การย์กวินพงศ์ ปลัดกระทรวงสาธารณสุข เปิดเผยภายหลังการประชุมผู้บริหารสํานักตรวจราชการกระทรวงสาธารณสุข ครั้งที่ 1/2567 ว่า ในวันนี้เป็นการประชุมอย่างเป็นทางการครั้งแรก หลังจากที่คณะรัฐมนตรีพิจารณาเห็นชอบตามกระทรวงสาธารณสุข ในการแต่งตั้ง “ผู้ตรวจราชการกระทรวงสาธารณสุข” เพื่อเข้ารับตําแหน่ง เมื่อวันที่
20 กุมภาพันธ์ 2567 ที่ผ่านมา โดยได้มีการมอบนโยบายและสั่งการในประเด็นสําคัญ คือ การมอบหมายให้ผู้ตรวจราชการกระทรวงสาธารณสุข เป็นประธานคณะอนุกรรมการ ขับเคลื่อน 13 ประเด็นนโยบายเน้นหนัก ดังนี้ 1) โครงการพระราชดําริฯ /เฉลิมพระเกียรติ/ ที่เกี่ยวเนื่องกับพระบรมวงศานุวงศ์ มอบ นพ.ภานุวัฒน์ ปานเกตุ 2) โรงพยาบาล กทม. 50 เขต 50 โรงพยาบาล และปริมณฑล มอบ พญ.ปฐมพร ศิรประภาศิริ 3) สุขภาพจิต/ยาเสพติด มอบ นพ.สวัสดิ์ อภิวัจนีวงศ์ 4) มะเร็งครบวงจร มอบ นพ.วีรวุฒิ อิ่มสําราญ 5) สร้างขวัญและกําลังใจบุคลากร มอบ นพ.ภูวเดช สุระโคตร 6) การแพทย์ปฐมภูมิ มอบ นพ.ศักดา อัลภาชน์ 7) สาธารณสุขชายแดนและพื้นที่เฉพาะ มอบ นพ.โสภณ เอี่ยมศิริถาวร 8) สถานชีวาภิบาล มอบ นพ.มณเฑียร คณาสวัสดิ์ 9) พัฒนาโรงพยาบาลชุมชนแม่ข่าย มอบ นพ.สมฤกษ์ จึงสมาน 11) ส่งเสริมการมีบุตร มอบ นพ.สราวุฒิ บุญสุข
12) เศรษฐกิจสุขภาพ มอบ นพ.ธนรักษ์ ผลิพัฒน์ และ 13) นักท่องเที่ยวปลอดภัย มอบ พญ.วิพรรณ สังคหะพงศ์
นพ.โอภาสกล่าวต่อว่า สําหรับประเด็น 10) ดิจิทัลสุขภาพ ได้มอบหมายให้ นพ.พงศธร พอกเพิ่มดี รองปลัดกระทรวงสาธารณสุข เป็นประธาน นพ.เกษม ตั้งเกษมสําราญ นพ.ทรงคุณวุฒิฯ และ นพ.จักรัฐ พิทยาวงศ์อานนท์ นพ.ทรงคุณวุฒิ ปฏิบัติหน้าที่ด้านวิชาการในเขตสุขภาพที่ 13 กรุงเทพมหานคร เป็นรองประธาน ซึ่งทุกประเด็นให้มีการทบทวนเป้าหมาย ความสําเร็จรายไตรมาสของไตรมาสที่ 3 และ 4 รวมถึงมาตรการ/กิจกรรม (Action Plan) ต่างๆในทุกประเด็น ทั้งนี้ จะมีรองปลัดกระทรวงสาธารณสุข ทําหน้าที่ควบคุมกํากับการดําเนินงานตามนโยบายทั้ง 13 ประเด็น ดังนี้ นพ.ภาณุมาศ ญาณเวทย์สกุล รับผิดชอบ ประเด็นที่ 1, 5, 8 นพ.กิตติศักดิ์ อักษรวงศ์ รับผิดชอบ ประเด็นที่ 3, 6, 13 นพ.พงศธร พอกเพิ่มดี รับผิดชอบ ประเด็นที่ 7, 10, 11 และ นพ.สุรโชค ต่างวิวัฒน์ รับผิดชอบ ประเด็นที่ 2, 4, 9, 12
********************************** 11 มีนาคม 2567
รัฐบาลไทย-ข่าวทำเนียบรัฐบาล-นายกฯ พบหารือผู้บริหารห้างสรรพสินค้าชั้นนำกรุงปารีส Printemps และ Bon Marché
วันอาทิตย์ที่ 10 มีนาคม 2567
นายกฯ พบหารือผู้บริหารห้างสรรพสินค้าชั้นนํากรุงปารีส Printemps และ Bon Marché
นายกฯ พบหารือผู้บริหารห้างสรรพสินค้าชั้นนํากรุงปารีส Printemps และ Bon Marché
วันนี้ (10 มีนาคม 2567) เวลา 11.00 น. (เวลาท้องถิ่นกรุงปารีส) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นางสาวแพรทองธาร ชินวัตร รองประธานคณะกรรมการซอฟพาวเวอร์ และนางชฎาทิพ จูตระกูล คณะกรรมการซอฟพาวเวอร์ ได้ร่วมพูดคุยกับ นาย Jean-Marc Bellaiche, ประธานห้างสรรพสินค้า Printemps ซึ่งเป็นธุรกิจค้าปลีก สินค้าประเภทแฟชั่น
โดยทั้งสองฝ่ายได้พูดคุยเพื่อความร่วมมือ เกี่ยวกับการจัดแสดงสินค้า (display) การนําสินค้าไทยมาจัดแสดง ซึ่งห้างจัดให้มีพื้นที่ไว้ให้สําหรับ young designer ซึ่งความร่วมมือจะทําให้เกิดการแลกเปลี่ยนทางวัฒนธรรม ส่งเสริมเศรษฐกิจสร้างสรรค์ และช่วยผลักดันและเปิดโอกาสให้นักออกแบบไทยได้แสดงสินค้าสู่สายตาชาวโลก
จากนั้นเวลา 12.00 น. (เวลาท้องถิ่นกรุงปารีส) นายกรัฐมนตรี เยี่ยมชมและพบกับนาง Cathering Newey, Director of the Department store และนาง Christine Beaude, Finance Director ห้างสรรพสินค้า Bon Marché ซึ่งเป็นธุรกิจค้าปลีกสําหรับลูกค้าระดับ High-End โดยเป็นห้างสรรพสินค้าที่ “คัดสรรเฉพาะสิ่งที่ดีที่สุด” ในกระบวนการเชิญแบรนด์ต่าง ๆ เพื่อเข้ามาเปิดหน้าร้าน Le Bon Marché เป็นบริษัทในเครือ LVMH
โดยนายกฯ กล่าวว่า รัฐบาลไทยให้ความสําคัญกับการเสริมสร้างความสามารถในการแข่งขันระดับโลกและการเร่งสร้างเศรษฐกิจสร้างสรรค์ รวมถึงขอให้พิจารณาเพื่อเพิ่มโอกาสที่จะแลกเปลี่ยนกิจกรรมระหว่างห้าง และจัดนิทรรศการส่งเสริมการขาย pop-up booth ระหว่างกัน
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ประชุมคณะกรรมการขับเคลื่อนบันทึกความร่วมมือระหว่างกระทรวงคมนาคม และกระทรวงที่ดินโครงสร้างพื้นฐานการขนส่ง และการท่องเที่ยวญี่ปุ่น
วันจันทร์ที่ 11 มีนาคม 2567
นายสรพงศ์ ไพฑูรย์พงษ์ รองปลัดกระทรวงคมนาคม ประชุมคณะกรรมการขับเคลื่อนบันทึกความร่วมมือระหว่างกระทรวงคมนาคม และกระทรวงที่ดินโครงสร้างพื้นฐานการขนส่ง และการท่องเที่ยวญี่ปุ่น
....
นายสรพงศ์ ไพฑูรย์พงษ์ รองปลัดกระทรวงคมนาคม ประชุมคณะกรรมการขับเคลื่อนบันทึกความร่วมมือระหว่างกระทรวงคมนาคม และกระทรวงที่ดินโครงสร้างพื้นฐานการขนส่ง และการท่องเที่ยวญี่ปุ่น (MLIT) ด้านแผนงานนโยบายและเทคโนโลยีการจราจร (MOC between MOT and MLIT on the Policy Planning and Technologies of Road Traffic) โดยมี ผู้แทนระดับผู้อํานวยการกองจากกรมนโยบาย MLIT ในฐานะหัวหน้าคณะผู้แทนญี่ปุ่น พร้อมด้วยผู้แทนกรมการขนส่งทางบก กรมทางหลวง กรมทางหลวงชนบท สํานักงานนโยบายและแผนการขนส่งและจราจร การทางพิเศษแห่งประเทศไทย เข้าร่วมประชุม เมื่อวันที่ 11 มีนาคม 2567 ณ ห้องประชุมกระทรวงคมนาคม และระบบประชุมทางไกล
นายสรพงศ์ ไพฑูรย์พงษ์ กล่าวว่า ที่ประชุมได้มีการรายงานความก้าวหน้าในการดําเนินงานที่ผ่านมา รับฟังอุปสรรคและความท้าทายของคณะทํางานกลุ่มย่อย และหารือแลกเปลี่ยนองค์ความรู้ถึงทิศทางในการในการนําเทคโนโลยีการจราจรญี่ปุ่นมาประยุกต์ใช้ เพื่อยกระดับความปลอดภัยในการเดินทางถนนของประเทศไทย โดยกระทรวงคมนาคมมีความยินดีที่ได้มีความร่วมมือกับ MLIT ในการพัฒนาเทคโนโลยีในการก่อสร้างถนนร่วมกับญี่ปุ่น ซึ่งมีการดําเนินงานร่วมกันอย่างดีในช่วงที่ผ่านมา ประกอบด้วย 1. Tunneling Technology เทคโนโลยีการขุดอุโมงค์ เป็นกระบวนการที่ใช้เทคโนโลยีและเครื่องมือพิเศษเพื่อขุดเจาะทางเข้าอุโมงค์ในที่ดินหรือหินใต้ดินสําหรับการก่อสร้างเส้นทางขนส่งหรือสายท่อต่าง ๆ ร่วมกับการทางพิเศษแห่งประเทศไทย โครงการ N1 tunnel project นราธิวาส – สําโรง 2. Operation and Maintenance Technology เทคโนโลยีในการดําเนินการและบํารุงรักษาสิ่งของหรืออุปกรณ์ต่าง ๆ เพื่อให้สามารถทํางานได้อย่างมีประสิทธิภาพและประสิทธิผลตามเป้าหมาย ร่วมกับกรมทางหลวงชนบท และ 3. Intelligent Transportation Systems : ITS Technology เทคโนโลยีที่ใช้ในการจัดการและปรับปรุงระบบการขนส่งทางถนนอย่างมีประสิทธิภาพ โดยใช้เทคโนโลยีสารสนเทศและการสื่อสาร เช่น ระบบควบคุมการจราจรอัจฉริยะ และระบบเช็คสภาพถนน ร่วมกับกรมทางหลวง
นอกจากนี้การจัดงานสัมมนา Japan – Thailand Road Traffic Technical Seminar เมื่อวันที่ 8 กุมภาพันธ์ 2567 ที่ผ่านมา ซึ่งหน่วยงานสังกัดกระทรวงคมนาคม ได้ร่วมหารือกับบริษัทผู้เชี่ยวชาญด้านเทคโนโลยีโครงสร้างพื้นฐานทางถนนจากประเทศญี่ปุ่น โดยได้เดินทางไปศึกษาดูงาน ณ โครงการก่อสร้างสะพาน (พระราม 9 เส้นคู่ขนาน) เพื่อแลกเปลี่ยนความรู้และประสบการณ์ระหว่างผู้เชี่ยวชาญด้านโครงสร้างพื้นฐานทางถนน และเป็นแนวทางการพัฒนาโครงสร้างพื้นฐานของประเทศในอนาคต โดยความร่วมมือภายใต้ MOC ต่อจากนี้ กระทรวงคมนาคมยินดีที่จะจัดให้มีการลงพื้นที่ศึกษาดูงานโครงการก่อสร้างเพิ่มขึ้น เพื่อทางญี่ปุ่นได้เข้าใจถึงระบบเทคโนโลยีการก่อสร้างของไทย และสามารถหาช่องทางในการให้การสนับสนุนความร่วมมือได้ต่อไป
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีพระราชทานพระบรมราชวโวกาสให้ผู้ที่สำเร็จ การศึกษา จากวิทยาลัย เหล่าทัพต่างๆ
วันจันทร์ที่ 11 มีนาคม 2567
พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีพระราชทานพระบรมราชวโวกาสให้ผู้ที่สําเร็จ การศึกษา จากวิทยาลัย เหล่าทัพต่างๆ
เฝ้าทูลละอองธุลีพระบาท รับพระราชทาน ปริญญาบัตร  วุฒิบัตร ประกาศนียบัตร และเข็มวิทยฐานะ
วานนี้ (๑๐ มีนาคม ๒๕๖๗) เวลา ๑๖.๑๙ น. พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จลง ณ ศาลาดุสิดาลัย สวนจิตรลดา พระราชวังดุสิต พระราชทานพระบรมราชวโรกาสให้ นายสุทิน คลังแสง รัฐมนตรีว่าการกระทรวงกลาโหม นํา ผู้ทรงคุณวุฒิ และผู้สําเร็จการศึกษาจากวิทยาลัยป้องกันราชอาณาจักร วิทยาลัยเสนาธิการทหาร วิทยาลัยการทัพบก วิทยาลัยการทัพเรือ วิทยาลัยการทัพอากาศ โรงเรียนเสนาธิการทหารบก โรงเรียนเสนาธิการทหารเรือ และโรงเรียนเสนาธิการทหารอากาศ ประจําปีการศึกษา ๒๕๖๖ เฝ้าทูลละอองธุลีพระบาท รับพระราชทานปริญญาบัตร วุฒิบัตร ประกาศนียบัตร และเข็มวิทยฐานะ
#ทรงพระเจริญ #สืบสานรักษาต่อยอด
#พระราชพิธีมหามงคลเฉลิมพระชนมพรรษา๖รอบ
รัฐบาลไทย-ข่าวทำเนียบรัฐบาล-พม. จับมือ สสส. - ประชาสังคม นำร่องเปิดเวที พัฒนาระบบสวัสดิการสังคมแบบหุ้นส่วน รองรับสังคมสูงวัย จ.อุบลราชราชธานี
วันจันทร์ที่ 11 มีนาคม 2567
พม. จับมือ สสส. - ประชาสังคม นําร่องเปิดเวที พัฒนาระบบสวัสดิการสังคมแบบหุ้นส่วน รองรับสังคมสูงวัย จ.อุบลราชราชธานี
พม. จับมือ สสส. - ประชาสังคม นําร่องเปิดเวที พัฒนาระบบสวัสดิการสังคมแบบหุ้นส่วน รองรับสังคมสูงวัย จ.อุบลราชราชธานี
เมื่อวันที่ 10 มีนาคม 2567 เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดการประชุมเวทีระดมสมองเพื่อวิเคราะห์เครือข่าย และระบบสวัสดิการเพื่อรองรับสังคมสูงวัย โครงการ “การพัฒนาระบบสวัสดิการสังคมแบบหุ้นส่วน เพื่อรองรับสังคมสูงวัยในระดับพื้นที่” ภายใต้โครงการหุ้นส่วนการพัฒนา เพื่อสังคมสุขภาวะ ณ ห้องประชุมโรงแรมเดอะรีเจนท์ อําเภอเมือง จังหวัดอุบลราชธานี
นายอนุกูล กล่าวว่า ปัจจุบัน สถานการณ์ทางสังคมมีการเปลี่ยนแปลงมากมาย โดยเฉพาะอย่างยิ่งการเปลี่ยนแปลงของโครงสร้างประชากร ทั้งวิกฤตเด็กเกิดน้อย ในขณะที่สัดส่วนผู้สูงอายุมีแนวโน้มเพิ่มมากขึ้น ตลอดจนวัยแรงงานมีแนวโน้มลดลงอย่างต่อเนื่อง ทั้งนี้ กระทรวง พม. จําเป็นอย่างยิ่งที่ต้องยกระดับการทํางาน เพื่อรับมือกับการเปลี่ยนแปลงดังกล่าว โดยให้ความสําคัญกับการบูรณาการความร่วมมือกับภาคีเครือข่ายทถกภาคส่วน เพื่อขับเคลื่อนการทํางาน โดยกระทรวง พม. ได้ร่วมกับสํานักงานกองทุนสนับสนุนการสร้างเสริมสุขภาพ (สสส.) และภาคประชาสังคม จัดทําโครงการหุ้นส่วนการพัฒนาเพื่อสังคมสุขภาวะ ในการสร้างความร่วมมือระหว่างภาครัฐ องค์กรปกครองส่วนท้องถิ่น ภาควิชาการ ภาคประชาสังคม ตลอดจนเครือข่ายผู้นําเพื่อการเปลี่ยนแปลงทางสังคม (นปปส.) ซึ่งเป็นการสร้างความร่วมมือในรูปแบบของหุ้นส่วนทางสังคม เพื่อขับเคลื่อนและพัฒนาระบบสวัสดิการในระดับพื้นที่ ที่สอดคล้องกับสถานการณ์ปัญหาและบริบทของแต่ละพื้นที่ โดยดําเนินการใน 5 จังหวัดนําร่อง ได้แก่ จังหวัดสมุทรสาคร ระยอง สงขลา พะเยา และอุบลราชธานี ซึ่งมีความพิเศษคือ รูปแบบการดําเนินงานที่ต่างกัน มีประเด็นที่พุ่งเป้า หรือมุ่งหวังต่างกัน ภาคีเครือข่ายบางส่วนเหมือนกัน แต่บางส่วนต่างกันอย่างสิ้นเชิง แต่เป้าหมายร่วมกันคือการสร้างสังคมสุขภาวะ ทั้ง 5 จังหวัด จึงถือได้ว่าเป็นการทํางานรูปแบบใหม่อีกโครงการหนึ่ง ซึ่งคิดและทําโดยหุ้นส่วนและภาคีของจังหวัดนั้นๆ ถือเป็นนวัตกรรมการทํางานโดยจะมีการถอดบทเรียนจากพื้นที่นําร่องไปสู่การขยายผล เพื่อให้เกิดเป็นนโยบายการขับเคลื่อนอย่างเหมาะสม
นายอนุกูล กล่าวเพิ่มเติมว่า จังหวัดอุบลราชธานี ปัจจุบันมีจํานวนประชากร 1,868,907 คน (ข้อมูล ณ เดือนมีนาคม 2567) โดยในปี 2566 มีจํานวนผู้สูงอายุ 278,537 คน คิดเป็นร้อยละ 19.55 ทั้งนี้ จังหวัดอุบลราชธานีได้เล็งเห็นความสําคัญของการขับเคลื่อนระบบสวัสดิการสังคม เพื่อรองรับสังคมสูงวัย และเตรียมความพร้อมเข้าสู่สังคมสูงวัยในอนาคต จึงได้จัดทําโครงการ “การพัฒนาระบบสวัสดิการสังคมแบบหุ้นส่วน เพื่อรองรับสังคมสูงวัยในระดับพื้นที่” ภายใต้โครงการหุ้นส่วนการพัฒนาเพื่อสังคมสุขภาวะ โดยมีวัตถุประสงค์เพื่อขับเคลื่อนระบบกลไกการทํางานแบบหุ้นส่วนการพัฒนา เป็นการรองรับสังคมสูงวัย และค้นหารูปแบบการจัดสวัสดิการสังคมแบบมีส่วนร่วม ตลอดจนนวัตกรรมที่เหมาะสมสําหรับพื้นที่
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #สสส #อุบลราชธานี
รัฐบาลไทย-ข่าวทำเนียบรัฐบาล-“เกณิกา” เผย “รมว.ยุติธรรม” ไม่นิ่งนอนใจ ยื่นมือเข้าช่วยเหลือผู้ปกครองเด็กหญิง ป.6 หลังถูกเพื่อนรุมทำร้าย พร้อมแนะนำขั้นตอนดำเนินคดี
วันจันทร์ที่ 11 มีนาคม 2567
11/03/2567
“เกณิกา” เผย “รมว.ยุติธรรม” ไม่นิ่งนอนใจ ยื่นมือเข้าช่วยเหลือผู้ปกครองเด็กหญิง ป.6 หลังถูกเพื่อนรุมทําร้าย พร้อมแนะนําขั้นตอนดําเนินคดี
“เกณิกา” เผย “รมว.ยุติธรรม” ไม่นิ่งนอนใจ ยื่นมือเข้าช่วยเหลือผู้ปกครองเด็กหญิง ป.6 หลังถูกเพื่อนรุมทําร้าย พร้อมแนะนําขั้นตอนดําเนินคดี
วันนี้ 11 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า จากกรณีเด็กนักเรียนหญิงชั้น ป.6โรงเรียนแห่งหนึ่งใน จ.นครศรีธรรมราช ถูกกลุ่มนักเรียนหญิงรุมทําร้ายร่างกายถึงให้องเรียนเนื่องจากไม่ยอมให้แอบถ่ายในห้องน้ํานั้น ขณะนี้คดีอยู่ระหว่างการสอบสวนของเจ้าหน้าที่ตํารวจในส่วนของ พันตํารวจเอก ทวี สอดส่อง รัฐมนตรีว่าการกระทรวงยุติธรรมเอง ก็ไม่ได้นิ่งนอนใจต่อเหตุการณ์การใช้ความรุนแรงที่เกิดขึ้นกับเยาวชน โดย มอบหมายให้สํานักงานยุติธรรม จ.นครศรีธรรมราช ได้มอบหมายเจ้าหน้าที่ ดําเนินการให้ความช่วยเหลือ และได้แจ้งสิทธิและหลักเกณฑ์ในการยื่นขอรับค่าตอบแทนตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม (ฉบับที่ 2) พ.ศ.2559 เพื่อประสานแจ้งสิทธิและหลักเกณฑ์ดังกล่าวให้กับผู้เสียหายทราบด้วยอีกทางหนึ่ง และให้ช่วยดําเนินการในส่วนของเอกสารทางคดีที่เกี่ยวข้อง กรณีที่ผู้เสียหายต้องการจะยื่นขอรับความช่วยเหลือ
น.ส.เกณิกา กล่าวต่อว่า กระทรวงยุติธรรมยังได้ติดต่อไปถึงผู้ปกครองของผู้เสียหาย เพื่อสอบถามเหตุการณ์และให้กําลังใจแก่ครอบครัวของผู้เสียหาย พร้อมทั้งได้ให้คําปรึกษากฎหมายเกี่ยวกับขั้นตอนในการดําเนินคดี แนะนําช่องทางในการเข้าถึงกระบวนการยุติธรรม ซึ่งผู้เสียหายสามารถเรียกร้องให้คู่กรณีชดใช้ค่าสินไหมทดแทนได้ ตามประมวลกฎหมายวิธีพิจารณาความอาญา ม.44/1 “ในคดีอาญาที่พนักงานอัยการเป็นโจทก์ ผู้เสียหายซึ่งมีสิทธิที่จะเรียกค่าสินไหมทดแทน เพราะเหตุที่ตนได้รับอันตรายแก่ชีวิต ร่างกาย จิตใจ หรือได้รับความเสื่อมเสียต่อเสรีภาพในร่างกาย ชื่อเสียง หรือได้รับความเสียหายในทางทรัพย์สินอันเนื่องมาจากการกระทําผิดอาญาของจําเลย ผู้เสียหายจะยื่นคําร้องต่อศาลที่พิจารณาคดีอาญาขอให้บังคับจําเลยชดใช้ค่าสินไหมทดแทนแก่ตนก็ได้” และหากไม่ได้ดําเนินการเรียกค่าสินไหมทดแทนตามประมวลกฎหมายวิธีพิจารณาความอาญา ม.44/1 ก็สามารถฟ้องคดีแพ่งได้ภายในอายุความ 1 ปี
ทั้งนี้ หากกรณีผู้เสียหายไม่สามารถเข้าถึงกระบวนการยุติธรรมได้ด้วยตนเอง เจ้าหน้าที่สํานักงานยุติธรรมจังหวัดนครศรีธรรมราช ได้แนะนําการจัดเตรียมเอกสารประกอบการยื่นคําขอรับความช่วยเหลือจากพระราชบัญญัติกองทุนยุติธรรมในกรณีขอค่าทนายความและค่าฤชาธรรมเนียมศาลในการฟ้องเรียกค่าสินไหมทดแทนดังกล่าวด้วย
รัฐบาลไทย-ข่าวทำเนียบรัฐบาล-โฆษกรัฐบาล เผย “ข้าวไทย” กระแสตอบรับดีมาก ในงานแสดงสินค้า Gulfood 2024 ที่ดูไบ
วันจันทร์ที่ 11 มีนาคม 2567
โฆษกรัฐบาล เผย “ข้าวไทย” กระแสตอบรับดีมาก ในงานแสดงสินค้า Gulfood 2024 ที่ดูไบ
เชื่อมั่นเพิ่มมูลค่าตลาดข้าวไทยในตะวันออกกลาง รัฐบาลวางแนวทางส่งเสริมการส่งออกสินค้าไทยตลอดปี
วันนี้ (11 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งมั่นผลักดันการส่งออกสินค้าไทยที่มีศักยภาพออกสู่ตลาดโลก ผ่านการจัดกิจกรรมเพื่อประชาสัมพันธ์สินค้าไทยให้เป็นที่รู้จักในต่างประเทศ พร้อมเดินหน้าเปิดตลาดใหม่ที่มีศักยภาพ ซึ่งล่าสุด กระทรวงพาณิชย์ได้จัดกิจกรรมประชาสัมพันธ์ข้าวไทยในงานแสดงสินค้า Gulfood 2024 ซึ่งเป็นงานแสดงสินค้าอาหารและเครื่องดื่มนานาชาติที่ใหญ่ที่สุดในภูมิภาคตะวันออกกลาง โดยข้าวไทยได้รับเสียงชื่นชมในรสชาติและคุณภาพ รวมถึงได้รับความสนใจอย่างมากจากผู้นําเข้าและผู้กระจายสินค้า ถือเป็นการรักษาตลาดและเพิ่มปริมาณการส่งออกข้าวไทยในภูมิภาคตะวันออกกลาง
โฆษกประจําสํานักนายกรัฐมนตรี กล่าวว่า กรมการค้าต่างประเทศ กระทรวงพาณิชย์ ได้นําผู้ประกอบการค้าข้าวไทย จํานวน 24 ราย ออกคูหาประชาสัมพันธ์ข้าวไทย (Thailand Pavilion) ในงานแสดงสินค้า Gulfood 2024 ณ เมืองดูไบ สหรัฐอาหรับเอมิเรตส์ เมื่อวันที่ 19 - 23 กุมภาพันธ์ 2567 ที่ผ่านมา พร้อมกับจัดนิทรรศการให้ความรู้ด้านพันธุ์ข้าวไทยควบคู่กับเครื่องหมายรับรองข้าวหอมมะลิไทย เเละจัดแสดงตัวอย่างและจัดให้ชิมข้าวไทยชนิดต่าง ๆ ซึ่งได้รับผลตอบรับเป็นอย่างดี ทั้งจากผู้นําเข้า ผู้กระจายสินค้า และผู้สนใจเข้าเยี่ยมชมคูหาทั่วไป ซึ่งมาจากภูมิภาคตะวันออกกลาง เอเชียใต้ แอฟริกา ยุโรป ประมาณกว่า 1,000 คน โดยมีการสอบถามถึงรายละเอียดต่าง ๆ โดยเฉพาะเรื่องคุณลักษณะและคุณภาพมาตรฐานข้าวไทย และราคาข้าว ตลอดจนชื่นชมในรสชาติ คุณภาพ และมาตรฐานของข้าวไทย
โฆษกประจําสํานักนายกรัฐมนตรี กล่าวเพิ่มเติมว่า รัฐบาลยังได้วางแนวทางผลักดันการส่งออกสินค้าและบริการไทยอื่น ๆ ผ่านนโยบาย “รักษาตลาดเดิม เพิ่มตลาดใหม่ ในการส่งออกไปต่างประเทศ” สร้างโอกาสให้กับสินค้าไทยทุกช่องทาง พร้อมวางแนวทางส่งเสริมการส่งออกสินค้า SMEs ไทย ผ่านการจัดกิจกรรมกว่า 300 กิจกรรม ทั้งในประเทศเเละต่างประเทศ ตลอดปี 2567 พร้อมประสานการทํางานของทีมพาณิชย์ ระหว่างพาณิชย์จังหวัดกับทูตพาณิชย์ เพื่อผลักดันการส่งออกสินค้าไทยออกสู่ตลาดโลก
“นายกรัฐมนตรีชื่นชมการทํางานเชิงรุกของหน่วยงานที่เกี่ยวข้อง ซึ่งได้ผลักดันสินค้าไทยให้เป็นที่รู้จักในต่างประเทศ สร้างโอกาส เปิดตลาดใหม่ที่มีศักยภาพให้สินค้าไทย โดยนายกรัฐมนตรีเชื่อมั่นว่า สินค้าไทยมีคุณภาพ มีชื่อเสียงที่ดีในตลาดต่างประเทศ และด้วยการสนับสนุนจากรัฐบาล จะเป็นอีกส่วนสําคัญเพิ่มมูลค่าการส่งออกสินค้าไทย รักษาตลาดเดิม เพิ่มตลาดใหม่ ซึ่งจะนําไปสู่การพัฒนาทางเศรษฐกิจของประเทศ สร้างงาน สร้างรายได้ให้คนไทย” นายชัย กล่าว
รัฐบาลไทย-ข่าวทำเนียบรัฐบาล-“ศุภมาส” ดัน มรภ.ศรีสะเกษ ผลิตบัณฑิตให้สอดคล้องกับบริบทพื้นที่ ตอบโจทย์ความต้องการของประเทศ เข้าสู่ตลาดแรงงานได้อย่างมีประสิทธิภาพ
วันจันทร์ที่ 11 มีนาคม 2567
“ศุภมาส” ดัน มรภ.ศรีสะเกษ ผลิตบัณฑิตให้สอดคล้องกับบริบทพื้นที่ ตอบโจทย์ความต้องการของประเทศ เข้าสู่ตลาดแรงงานได้อย่างมีประสิทธิภาพ
.....
“ศุภมาส” ดัน มรภ.ศรีสะเกษ ผลิตบัณฑิตให้สอดคล้องกับบริบทพื้นที่ ตอบโจทย์ความต้องการของประเทศ เข้าสู่ตลาดแรงงานได้อย่างมีประสิทธิภาพ
เมื่อวันที่ 8 มี.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย ดร.จันทร์เพ็ญ เมฆาอภิรักษ์ ผู้ตรวจราชการกระทรวง อว. ศ.ดร.ชูกิจ ลิมปิจํานงค์ ผอ.สํานักงานพัฒนาวิทยาศาสตร์และเทคโนโลยีแห่งชาติ (สวทช.) นายพันธุ์เพิ่มศักดิ์ อารุณี ผอ.กองขับเคลื่อนและพัฒนาการอุดมศึกษา วิทยาศาสตร์ วิจัยและนวัตกรรม สํานักงานปลัดกระทรวง อว. และคณะ ลงพื้นที่จังหวัดศรีสะเกษ เพื่อตรวจเยี่ยมมหาวิทยาลัยราชภัฏศรีสะเกษ (มรภ.ศรีสะเกษ) โดยมี รศ.ดร.ประกาศิต อานุภาพแสนยากร รักษาราชการแทนอธิการบดี มรภ.ศรีสะเกษ คณาจารย์ และนักศึกษา ให้การต้อนรับ ณ ห้องประชุมพระยาไกรภักดี ชั้น 2 ศูนย์ศิลปะและวัฒนธรรม มรภ.ศรีสะเกษ
นางสาวศุภมาส กล่าวว่า กระทรวง อว. มีการดําเนินการใน 2 ส่วนหลัก คือด้านการอุดมศึกษา และด้านวิทยาศาสตร์และนวัตกรรม โดยกระทรวง อว. มีภารกิจในการสร้างกําลังคน ซึ่งปัจจุบันทั่วโลกต่างส่งเสริม Life Long Learning ซึ่งหมายถึงมหาวิทยาลัยจะไม่ใช่พื้นที่ของคนอายุ 19-23 ปี แต่จะเป็นพื้นที่การเรียนรู้สําหรับคนทุกช่วงวัย นําไปสู่ คลังหน่วยกิตแห่งชาติ (National Credit Bank) สําหรับผู้คนที่ต้องการ Upskill พัฒนาทักษะเดิม และ Reskill เพิ่มเติมทักษะใหม่ ยกระดับพื้นฐานความเป็นอยู่ นอกจากนี้ กระทรวง อว. ยังมุ่งสนับสนุนให้นักศึกษาได้เรียนอยู่ในสถาบันอุดมศึกษาอย่างมีความสุข มีรายได้ระหว่างเรียน โดยให้มีการจัดการเรียนการสอนภายในห้องเรียนควบคู่ไปกับการทํางานในสถานที่จริง ทั้งนี้ จําเป็นต้องอาศัยการเชื่อมโยงระหว่างสถาบันอุดมศึกษาและสถานประกอบการในท้องถิ่น เพื่อเป้าประสงค์ให้บัณฑิตสามารถเข้าสู่ตลาดแรงงานได้อย่างมีประสิทธิภาพ รวมถึงลดปัญหาในด้านของการว่างงานอนาคตด้วย นอกจากนี้ กระทรวง อว. ยังมีหน่วยงานภายในที่ดูแลด้านงบประมาณการวิจัย โดยมุ่งผลักดันการทําวิจัยร่วมกับมหาวิทยาลัย เพื่อให้เกิดการดําเนินการจริง ให้วิจัยไม่ได้อยู่เพียงแค่บนหิ้ง แต่สามารถนํามาสร้างประโยชน์ให้ประเทศอย่างเป็นรูปธรรม
“กระทรวง อว. ยินดีสนับสนุน มรภ.ศรีสะเกษในทุกด้าน เพื่อเป้าหมายเดียวกันคือการผลิตบัณฑิตออกมาอย่างมีประสิทธิภาพ มีการนําวิจัยและนวัตกรรมไปใช้ในอุตสาหกรรมได้อย่างแท้จริง” รมว.อว. กล่าว
ด้าน รศ.ดร.ประกาศิต กล่าวว่า มรภ.ศรีสะเกษ มีการดําเนินงานตามวัฒนธรรมองค์กรที่ว่า “ความรู้คู่คุณธรรม น้อมนําศาสตร์พระราชา สู่การพัฒนาที่ยั่งยืน” โดยเป็นมหาวิทยาลัยแห่งการพัฒนาท้องถิ่น มีความมุ่งหวังที่จะสามารถผลิตบัณฑิตที่มีความรู้ความสามารถ มีคุณธรรม สามารถรับใช้สังคม ชี้นําชุมชนท้องถิ่นและสังคมให้ดํารงอยู่ภายใต้สภาพการณ์ที่มีข้อจํากัดได้อย่างเหมาะสม เป็นส่วนหนึ่งในการนําพาประเทศให้ก้าวข้ามกับดักประเทศรายได้ปานกลางและลดความเหลื่อมล้ําด้วยการส่งเสริมและพัฒนาสินค้าและบริการมูลค่าสูง นําเทคโนโลยี นวัตกรรมดิจิทัลสมัยใหม่ทลายข้อจํากัด ให้เกิดการก้าวกระโดดของการพัฒนาต่อยอด และสร้างการเติบโตทางเศรษฐกิจอย่างยั่งยืน กระจายรายได้ โอกาส และความมั่งคั่งแบบทั่วถึง
#กระทรวงการอุดมศึกษาวิทยาศาสตร์วิจัยและนวัตกรรม #MHESI #กระทรวงอว #อว #อุดมศึกษา #มหาวิทยาลัยราชภัฏศรีสะเกษ
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ตรวจเยี่ยม สอจ.สุราษฎร์ธานี มุ่งอัพเกรดระบบ i-Auditor เพิ่มประสิทธิภาพ กำกับดูแลโรงงาน
วันศุกร์ที่ 29 มีนาคม 2567
29/03/2567
รองปลัดฯ ณัฏฐิญา ตรวจเยี่ยม สอจ.สุราษฎร์ธานี มุ่งอัพเกรดระบบ i-Auditor เพิ่มประสิทธิภาพ กํากับดูแลโรงงาน
รองปลัดฯ ณัฏฐิญา ตรวจเยี่ยม สอจ.สุราษฎร์ธานี มุ่งอัพเกรดระบบ i-Auditor เพิ่มประสิทธิภาพ กํากับดูแลโรงงาน  สามารถเป็นหน่วยให้คําปรึกษาผู้ประกอบการเบื้องต้น พร้อมสนับสนุนและพัฒนาปัจจัยสิ่งแวดล้อมที่เอื้อต่อการดําเนินธุรกิจ
จังหวัดสุราษฎร์ธานี : วันที่ 27 มีนาคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม ลงพื้นที่ตรวจเยี่ยมสํานักงานอุตสาหกรรมจังหวัดสุราษฎร์ธานี (สอจ.สุราษฎร์ธานี) พร้อมประชุมติดตามการดําเนินโครงการรายงานการกํากับดูแลโรงงาน ผ่านระบบ i-Auditor พร้อมติดตามการดําเนินโครงการประจําปีงบประมาณ พ.ศ.2566 งบประมาณเบิกแทนกัน โดยมี นายวัชรินทร์ ไชยานุพงศ์ อุตสาหกรรมจังหวัดสุราษฎร์ธานี นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายทินวัฒน์ แก้วสวี ผู้เชี่ยวชาญด้านนโยบายและยุทธศาสตร์ กองยุทธศาสตร์และแผนงาน สํานักงานปลัดกระทรวงอุตสาหกรรม นางเปมิกา ปาลวัฒน์ นักวิชาการอุตสาหกรรมชํานาญการพิเศษ รักษาการในตําแหน่งนักวิเคราะห์นโยบายและแผนเชี่ยวชาญ กรมส่งเสริมอุตสาหกรรม คณะผู้บริหารและเจ้าหน้าที่ เข้าร่วมประชุม ณ สํานักงานอุตสาหกรรมจังหวัดสุราษฎร์ธานี
นางสาวณัฏฐิญา กล่าวว่า กระทรวงอุตสาหกรรมให้ความสําคัญกับการขับเคลื่อนนโยบายของรัฐบาล มุ่งเน้นการส่งเสริมและพัฒนาอุตสาหกรรมอย่างยั่งยืน ควบคู่ไปกับการดูแลสิ่งแวดล้อมและความปลอดภัยของประชาชน พร้อมอธิบายวิธีใช้งานระบบ i-Auditor แก่เจ้าหน้าที่ โดยระบบนี้เป็นระบบสารสนเทศสําหรับการตรวจกํากับดูแลสถานประกอบการ พัฒนาโดยกรมโรงงานอุตสาหกรรม ซึ่งระบบ i-Auditor จะช่วยให้การตรวจกํากับดูแลสถานประกอบการมีประสิทธิภาพมากขึ้น เพิ่มความโปร่งใสในการตรวจสอบ ลดภาระงานของเจ้าหน้าที่ตรวจ และเพิ่มประสิทธิภาพในการติดตามผลการแก้ไข โดยเน้นย้ําให้ สอจ.สุราษฎร์ธานี นําระบบ i-Auditor มาใช้ในการตรวจสอบโรงงาน เพื่อเพิ่มประสิทธิภาพในการทํางาน มุ่งสู่การขับเคลื่อนอุตสาหกรรมเศรษฐกิจอย่างยั่งยืน
ทั้งนี้ การลงพื้นที่ในครั้งนี้ รองปลัดฯ ณัฏฐิญา ได้รับทราบข้อมูลเกี่ยวกับความคืบหน้าของโครงการต่าง ๆ ที่ได้รับงบประมาณเบิกแทนกัน ในการถ่ายทอดองค์ความรู้ผู้ประกอบการ พัฒนาผลิตภัณฑ์​ ให้คําปรึกษาแนะนําการดําเนินธุรกิจเบื้องต้น พร้อมสนับสนุนและพัฒนาปัจจัยสิ่งแวดล้อมที่เอื้อต่อการดําเนินธุรกิจ รวมไปถึงรับฟังปัญหาและอุปสรรคในการดําเนินงานจากเจ้าหน้าที่โดยตรง โดยหวังว่าการประชุมและชี้แจงในครั้งนี้ จะช่วยให้เจ้าหน้าที่เข้าใจแนวทางการใช้ระบบ i-Auditor มากขึ้น และสามารถนําไปใช้ในการทํางานได้อย่างมีประสิทธิภาพ
รัฐบาลไทย-ข่าวทำเนียบรัฐบาล-หน่วยเฉพาะกิจพญานาคราชปฏิบัติการเชิงรุก แก้ไขปัญหาสินค้าสินค้าด้านพืชผิดกฎหมาย
วันศุกร์ที่ 29 มีนาคม 2567
หน่วยเฉพาะกิจพญานาคราชปฏิบัติการเชิงรุก แก้ไขปัญหาสินค้าสินค้าด้านพืชผิดกฎหมาย
หน่วยเฉพาะกิจพญานาคราชปฏิบัติการเชิงรุก แก้ไขปัญหาสินค้าสินค้าด้านพืชผิดกฎหมาย
พันเอก รวิรักษ์ สัตตบุศย์ ผู้บังคับหน่วยเฉพาะกิจพญานาคราชเปิดเผยว่า เมื่อวันที่ 16 กุมภาพันธ์ 2567
หน่วยเฉพาะกิจพญานาคราช กรมวิชาการเกษตร โดยนายชณาดล สัตธณภัทร หัวหน้าด่านตรวจพืชท่าเรือแหลมฉบัง นางสาวภิรมณ เจริญศรี หัวหน้าด่านตรวจพืชลาดกระบัง และนายชัยชนะ นุ่นเส้ง หัวหน้าด่านตรวจพืชท่าเรือกรุงเทพ ร่วมกันอายัดวัตถุอันตรายทางการเกษตรที่สําแดงการนําเข้าเป็นสาร GlufosinateAmmonium 15% W/V SL จํานวน 2 Shipment ปริมาณนําเข้ารวม 139,800 ลิตร ซึ่งกรมวิชาการเกษตรได้สุ่มตัวอย่างและตรวจสอบทางห้องปฏิบัติการแล้ว พบว่าเป็นสาร Glyphosate จํานวน 538 ถัง ปริมาณ 107,600 ลิตร คิดเป็นมูลค่า 12,105,000 บาท ซึ่งเป็นการกระทําความผิด ซุกซ่อน ลักลอบ ไม่เป็นไปตามข้อมูลสําแดงการนําเข้า และผิดเงื่อนไขการนําเข้า กรมวิชาการเกษตร
จึงได้รวบรวมข้อมูลหลักฐานเพื่อดําเนินการทางกฎหมาย และได้นําเสนอเป็นคดีพิเศษต่อกรมสอบสวนคดีพิเศษแล้ว
นอกจากนี้ เมื่อวันที่ 20 กุมภาพันธ์ 2567หน่วยเฉพาะกิจพญานาคราช กรมวิชาการเกษตร นําโดยนายไกรสิงห์ ชูดี ผู้อํานวยการสํานักวิจัยและพัฒนาการเกษตรเขตที่ 3 และนายอํานาจ รุ่งจรูญ รักษาการในตําแหน่งผู้อํานวยการสารวัตรเกษตร สํานักควบคุมพืชและวัสดุการเกษตร ร่วมกับพันตํารวจโท จํารูญ คํามา ตํารวจกองกํากับการ 2 กองบังคับการปราบปรามการกระทําความผิดเกี่ยวกับการคุ้มครองผู้บริโภค สนธิกําลังเจ้าหน้าที่เข้าตรวจค้นสถานที่ผลิตปุ๋ยและวัตถุอันตรายทางการเกษตรที่ไม่ได้รับอนุญาต ในพื้นที่อําเภอเมืองขอนแก่น จังหวัดขอนแก่น และสถานที่จําหน่ายในพื้นที่อําเภอนางรอง จังหวัดบุรีรัมย์ พบการกระทําความผิด โดยพบผลิตภัณฑ์ที่มีความผิดตาม พ.ร.บ. ปุ๋ย พ.ศ. 2518 และที่แก้ไขเพิ่มเติม จํานวน 8 รายการ รวม 2,276.43 ลิตร และผลิตภัณฑ์ที่มีความผิดตาม พ.ร.บ. วัตถุอันตราย พ.ศ. 2535 และที่แก้ไขเพิ่มเติม จํานวน 3 รายการ รวม 530.22 ลิตร รวมทั้งสิ้น 2,806.65 คิดเป็นมูลค่า 13,700,000 บาท
รัฐบาลไทย-ข่าวทำเนียบรัฐบาล-รัฐมนตรี อว. “ศุภมาส” ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ มุ่งส่งเสริมด้านการศึกษา ผลักดันให้ต่างประเทศหันมาเปิดตลาดการศึกษาไทย
วันศุกร์ที่ 29 มีนาคม 2567
รัฐมนตรี อว. “ศุภมาส” ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ มุ่งส่งเสริมด้านการศึกษา ผลักดันให้ต่างประเทศหันมาเปิดตลาดการศึกษาไทย
รัฐมนตรี อว. “ศุภมาส” ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ มุ่งส่งเสริมด้านการศึกษา ผลักดันให้ต่างประเทศหันมาเปิดตลาดการศึกษาไทย
เมื่อวันที่ 28 มี.ค. น.ส.ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานที่ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ (คพอต.) ครั้งที่ 1/2567 โดยมีปลัดกระทรวงการคลัง ผู้แทนปลัดกระทรวงอุตสาหกรรม ผู้แทนเลขาธิการคณะกรรมการพัฒนาการเศรษฐกิจและสังคมแห่งชาติ ผู้แทนเลขาธิการคณะกรรมการส่งเสริมการลงทุน ผู้แทนประธานสภาอุตสาหกรรมแห่งประเทศไทย ผู้แทนประธานที่ประชุมอธิการบดีแห่งประเทศไทย ผู้แทนนายกสมาคมสถาบันอุดมศึกษาเอกชนแห่งประเทศไทย กรรมการผู้ทรงคุณวุฒิ และผู้บริหารของ อว. เข้าร่วมประชุม
สําหรับวาระการประชุมที่สําคัญ
ได้แก่ การพิจารณาความก้าวหน้าการจัดการศึกษาโดยสถาบันอุดมศึกษาที่มีศักยภาพสูงจากต่างประเทศในประเทศไทย 3 แห่ง ได้แก่ มหาวิทยาลัยซีเอ็มเคแอล (CMKL University) สถาบันการจัดการธุรกิจบริการและการโรงแรมแห่งเอเชีย ด้วยความร่วมมือกับ เลส์ โรชส์ (Asian Institute of Hospitality Management , In Academic Association With Les Roches) และมหาวิทยาลัยอมตะ (Amata University) และการบริหารจัดการสถาบันอุดมศึกษาที่มีศักยภาพสูงจากต่างประเทศในประเทศไทย เพื่อเป็นการส่งเสริมและสนับสนุนการจัดการศึกษาโดยสถาบันอุดมศึกษาที่มีศักยภาพสูงจากต่างประเทศตามคําสั่งหัวหน้าคณะรักษาความสงบแห่งชาติ ที่ 29/2560 เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ
น.ส.ศุภมาส รัฐมนตรีกระทรวง อว. กล่าวว่า คณะกรรมการฯ ชุดนี้มีความสําคัญในการขับเคลื่อนนโยบายท่านนายกรัฐมนตรีในการสนับสนุนให้สถาบันอุดมศึกษาที่มีศักยภาพสูงจากต่างประเทศมาจัดการศึกษาในประเทศไทย ซึ่งอาจต้องมีการพิจารณาทบทวนในเรื่องเขตพื้นที่ในการจัดการศึกษาและบริบทอื่นให้สอดคล้องกับสถานการณ์การจัดการอุดมศึกษาในประเทศไทย รวมทั้งมีการกําหนดแนวทางการบริหารจัดการสถาบันอุดมศึกษาดังกล่าวภายหลังการได้รับอนุญาตให้จัดการศึกษาในประเทศไทยโดยเพิ่มกลไกการติดตามประเมินผลการดําเนินการ เพื่อกําหนดกลยุทธ์ในการดําเนินงานเชิงรุกต่อไป
รัฐบาลไทย-ข่าวทำเนียบรัฐบาล-ขั้นตอนการเกณฑ์ทหารกองเกิน
วันศุกร์ที่ 29 มีนาคม 2567
ขั้นตอนการเกณฑ์ทหารกองเกิน
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ